|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | РЕПУБЛИКА БЪЛГАРИЯНАЦИОНАЛНА ЗДРАВНООСИГУРИТЕЛНА КАСА |

Национална здравноосигурителна каса – РЗОК Пазарджик, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД-09-955 от 12.11.2015 година на Управителя на НЗОК,

**ОБЯВЯВА КОНКУРС**

**ЗА ДЛЪЖНОСТ СТАРШИ ЕКСПЕРТ**

**(ЕДНА ЩАТНА БРОЙКА)**

в сектор „Договаряне, обработка и контрол на изпълнението на извънболнична медицинска и дентална помощ” към отдел „Договаряне, обработка и контрол на изпълнението на медицинска, дентална помощ и аптеки” с месторабота общински офис гр. Велинград, при следните условия:

1. Минимални изисквания, предвидени в нормативните актове за заемане на конкурсната длъжност:

* образование: висше;
* образователно - квалификационна степен : бакалавър;
* професионален опит : 1 /една/ година;

или

* минимален ранг за заемане на длъжността: V младши.

2. Предпочитани специалности, по които е придобито образованието:

* Икономика.

3. Специфични изисквания за конкурсната длъжност: няма

4. Допълнителни изисквания за заемане на длъжността, съгласно утвърдена длъжностна характеристика:

- Притежаване на компютърни умения – Microsoft Word, Exсel, Internet;

- Да познава ЗЗО,НРД и др. законови и подзаконови нормативни актове, свързани с отчетната дейност на изпълнителите на медицинска и дентална помощ.

5. Начин за провеждане на конкурса:

- тест;

- интервю.

6. Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС);
* декларация по чл.17, ал.2, т.1 от НПКДС;
* копие от документи за придобита образователно – квалификационна степен и допълнителни квалификации;
* в случай, че кандидатът притежава съответния ранг за изпълнението на длъжността, представя заверено копие от служебна книжка;
* копие на документи удостоверяващи продължителността и областта на професионалния опит;
* копия от други документи по преценка на кандидата.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок от публикуване на обявлението в сградата на РЗОК гр. Пазарджик, ул. „11 август” № 2 всеки работен ден от 9.00 до 12.00 часа и от 13.00 до 17.00 часа. Лице за контакт: Стоянка Жечева - главен експерт, тел. 034/402145.

Краен срок за подаване на документите до 07.12.2015 година включително.

8. Списъците и други съобщения във връзка с конкурса ще се обявяват на интернет страницата на НЗОК и на информационното табло в сградата на РЗОК Пазарджик.

9. Описание на длъжността:

Приема и проверява отчетна медицинска документация от изпълнителите на медицинска и дентална помощ, извършва електронно въвеждане на данни от отчетните документи, изготвя справки, съдейства на финансовите инспектори и лекарите контрольори при извършване на проверка, заверява рецептурни книжки и актуализира данните в регистъра относно заверените книжки, предоставя информация на ЗОЛ относно правата им и др.

10. Размер на основната заплата определена за длъжността 380 - 1900 лв.

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от http://www.nhif.bg/.